Джани Родари
Точката-диктаторка

Превод от италиански: Валери Петров, 1995

chitanka.info

Една точка ужасно надута

изпищя пред света изумен:

— Всичко свършва от тази минута.

Нищо няма след мен! —

Ала думите вдигнаха врява:

— Тая точка е смахната май!

Проста „точка, нов ред“, а го дава

като „точка и край“!

Да вървим, а пък таз горделивка

нека тук да си кисне! Напред! —

И поеха след кратка почивка

от по-долния ред.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.